
25-TA-2181: Rīkojuma projekts (Vispārīgais)
Par nekustamā īpašuma "Zirnītis" Baldones pagastā, Ķekavas novadā, daļas pirkšanu projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai

1.3. Pašreizējā situācija, problēmas un risinājumi
	Priekšlikums
"Problēmas aprakstā" norādīts, ka hipotekārais kreditors (AS Hipocredit)  ir informēts par nekustamā īpašuma atsavināšanu saskaņā ar Sabiedrības vajadzībām nepieciešamā nekustamā īpašuma atsavināšanas likuma 18. panta pirmo daļu un ka hipotekārais kreditors nav sniedzis atbildi uz nosūtīto paziņojumu. Lūdzam precizēt minēto informāciju, jo Tiesību akta lietai pievienota  notariāli apliecināta AS Hipocredit pilnvarotās personas 2024. gada 30. oktobra piekrišana tam, ka no nekustamā īpašuma “Zirnītis”, Baldones pag., Ķekavas nov., ar kadastra numuru 8025 011 0279, īpašuma adrese d/s Sarma Nr.120/121, kas ierakstīts Baldones pagasta zemesgrāmatas nodalījumā Nr.421, tiek atdalīta zemes vienība ar kadastra apzīmējumu 8025 011 0759 aptuveni 0,0113 ha platībā ar nosacījumu, ka gan uz paliekošo zemes vienību ar kadastra apzīmējumu 8025 011 0758, gan uz atdalīto zemes vienību ar kadastra apzīmējumu 8025 011 0759 tiek saglabāta par labu AS Hipocredit nostiprinātā hipotēka un ar to saistītie aizliegumi.

